b'\n_START_ARTICLE_\nGat, Filisteja\n_START_SECTION_\nOmembe v Bibliji\n_START_PARAGRAPH_\nGat je v hebrejski Bibliji omenjen kot eno od petih glavnih filistejskih mest (Jozue 3:3,  1 Samuel 5:7-10; 6:17). Bil je eno od zadnjih zato\xc4\x8di\xc5\xa1\xc4\x8d Anakovcev pred osvajalnimi Izraelci pod Jozuetom (Jozue 11:22). Filistejska mesta od Ekrona do Gata  sta osvojila ali kralj Samuel (1 Samuel 7:14) ali kralj Davida (1 Kroni\xc5\xa1ka 18: 1), \xc4\x8deprav   Prva knjiga kraljev  2:39-40 navaja, da je bil v \xc4\x8dasu kralja Salomona \xc5\xa1e vedno vladal  kralj Filistejcev z imenom Ahi\xc5\xa1. Kralj Ahi\xc5\xa1 je kot vladar Gata omenjen v \xc4\x8dasu kraljev Saula, Davida in Salomona, zato se poraja vpra\xc5\xa1anje ali sta bila v Gatu dva ali ve\xc4\x8d kraljev s tem imenom. Iz Gata so bili tudi Goliat in njegovi bratje in Itai in njegovih 600 vojakov, ki so pomagali Davidu pobegniti iz izgnanstva v Absalomu. David je pobegnil v Gat in slu\xc5\xbeil pod njegovim kraljem  Ahi\xc5\xa1em. Med Salomonovim vladanjem je v Gat od\xc5\xa1el \xc5\xa0emi, da bi dobil nazaj svoja pobegla hlapca (1 Kralji 2:39\xe2\x80\x9340). V 2 Kralji 12:18 je zapis, da je Gat osvojil aramski kralj Hazael.\n_START_SECTION_\nPrepoznavanje\n_START_PARAGRAPH_\nI\xc5\xa1tori Haparhi (1280\xe2\x80\x931355) in drugi zgodnji judovski pisci so pisali, da je Ramla svetopisemski filistejski Gat. Prve arheolo\xc5\xa1ke raziskave so pokazale, da Ramla ni zgrajena na ostankih starega mesta, nedavne raziskave pa so na ju\xc5\xbenem robu Ramle le odkrile ru\xc5\xa1evine starega mesta._NEWLINE_Benjamin Mazar je predpostavil, da starodavni Gat stoji na mestu z imenom Ras Abu Hamid vzhodno od Ramle. Avi-Yonah je temu ugovarjal in trdil, da gre za nek drug Gat, ki se zdaj imenuje Gat-Gittaim. Njegovo mnenje podpirajo tudi drugi znanstveniki._NEWLINE_Edward Robinson, u\xc4\x8denjak iz 19. stoletja, je Gat prepoznal v  Tell es-Safiju. Njegova domneva je splo\xc5\xa1no veljala do za\xc4\x8detka 20. stoletja. Slavni arheolog W. F. Albright je v  1920. letih njegovo prepoznavanje zavrnil, ker arheolo\xc5\xa1ke raziskave v  Tell es-Safiju niso dale nobenega dokaza za njegovo trditev. Albright je za Gat predlagal najdi\xc5\xa1\xc4\x8de Tell \'Areini  blizu Kiryat Gata. Njegov predlog je bil kljub nekaj ugovorom sprejet do te mere, da je Odbor izraelske vlade za poimenovanja leta 1953 Tell \'Areini preimenoval v Tel Gat.  Izkopavanja v Tell \'Areiniju so se za\xc4\x8dela leta 1959, vendar niso odkrila nobenih sledov srednje bronaste dobe, zato so za Gat predlagali tretje najdi\xc5\xa1\xc4\x8de Tel Nagila. Predlog so po izkopavanjih v 1980. letih zavrgli in pozornost preusmerili nazaj na Tell es-Safi.   _NEWLINE_Na Madabski karti (mozaiku) iz 6. stoletja je Tell es-\xe1\xb9\xa2\xc4\x81fi/Tell el-\xe1\xb9\xa2\xc4\x81fiyya zapisan kot Safita (gr\xc5\xa1ko  \xce\xa3\xce\x91\xce\xa6\xce\x99\xce\x98\xce\x91). Na isti karti je filistejski Gat, omenjen kot "Gitta, ena od petih satrapij", ume\xc5\xa1\xc4\x8den malo zahodno od Loda, kar ustreza sodobni Ramli. Drugi \xc5\xa1e vedno vztrajajo pri trditvi, da je Gat istoveten s Safito, dve mesti Gat na Madabski karti pa pripisujejo napaki prepisovalca z mozaika.\n_START_SECTION_\nArheologija\n_START_PARAGRAPH_\nGat ali Get je bil eno od petih starove\xc5\xa1kih filistejskih mest v Kanaanu. Druga \xc5\xa1tiri mesta filistejskega pentapolisa so bila  Gaza, Ekron, A\xc5\xa1kelon in A\xc5\xa1dod. Gri\xc4\x8d, naseljen v ve\xc4\x8d zgodovinskih obdobjih, stoji v osrednjem Izraelu na meji med ju\xc5\xbeno obalno ravnino  in judejskim predgorjem pribli\xc5\xbeno na pol poti med  Jeruzalemom in A\xc5\xa1kelonom._NEWLINE_Raziskovalci so gri\xc4\x8d prvi\xc4\x8d opazili sredi 19. stoletja. Leta 1899 sta  ga na hitro raziskovala britanska arheologa F.J. Bliss in R.A.S. Macalister, temeljite raziskave pa so se za\xc4\x8dele \xc5\xa1ele leta 1996 pod vodstvom  Arena Maeirja z izraelske Univerze Bar-Ilan._NEWLINE_Najdi\xc5\xa1\xc4\x8de je bilo naseljeno od prazgodovine do danes. Najstarej\xc5\xa1i dokazi za naselje so iz kamene dobe (okoli 5. tiso\xc4\x8dletja pr. n. \xc5\xa1t.). Sodobna palestinska vas Tell es-Safi, zgrajena na tem mestu,  je bila zapu\xc5\xa1\xc4\x8dena med arabsko-izraelsko vojno leta 1948.'